LidanRubinov/Halacha-QA huggingface dataset:
שאלה: חישוב שנות ערלה: לכבוד רבני המכון שליט"א, אם הבנתי נכון חתכתי מעץ בן 5 שנים ענף ונטעתי אותו באדמה אני צריך לספור את שנות הערלה ונטע רבעי מחדש. 1. אם במקום לנטוע אותו חיברתי אותו לעץ אחר בן 6 שנים הוא הופך להיות בן 6? והפרות מותרים מיד? 2. אם במקום לנטוע אותו חיברתי אותו לעץ אחר בן 3 שנים הוא הופך להיות בן 3? והפרות מותרים מיד? 3. אם העץ היה בן שנתיים וחיברתי אותו לעץ אחר בן 6 שנים הוא הופך להיות בן 6? והפרות מותרים מיד? ב וברכת
תשובה: וברכת ד' כל מה שכתבת נכון, אין צורך בסימן שאלה בסוף המשפטים. זהו דין ילדה שסיבכה בזקנה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ספרים שנפלו עלי : כאשר הערב החזרתי ספרים לספרייה התמוטט המדף בספרייה ונפלו עליי, וחלק על הרצפה, ספרי הקודש שהיו מונחים שם, כמו: בצור ירום, משניות, תהילים, סידורים, בגן האמונה, הבית היהודי וכו. מרוב בהלה בעלי סידר לי אותם וסידר את המדף. אני מרגישה מאוד רע עם מה שקרה ורציתי לבדוק מה אני יכולה לעשות כדי לתקן? אולי לפשפש במעשי? חשוב לציין שלאחר כשעה או יותר נישקתי אחד אחד מהספרים. אודה עזרתכם.
תשובה: תתחזקי במצווה אחת שפחות הקפדת ותקפידי בה.
שאלה: שמירת שמיטה בימינו: לפי מה שלמדתי, מטרתה של השמיטה לחזק את האמונה בה, לחזק את השוויון בני האנשים וכד. כיצד באה לידי ביטוי השמיטה בימינו, כאשר רוב העם (כמעט כולו) אינם עובדי אדמה?
תשובה: וברכת ד' טעמי מצוות אינם משפיעים דינית, וכידוע לשמיטה נאמרו טעמים רבים (עייני בספר במעגלי השביעית (מדרשת הגולן), "השמיטה וטעמיה" הרב ניסים אלקים, שמיטה תדריך למודי - הרב מנחם בורנשטיין. ועוד ספרים שעוסקים בשאלת טעמי המצווה והשפעתם המעשית. גם כיום אפשר לבטא את קדושת הארץ והפירות (דבר שרוב הציבור יכול להתקל בו), וא"כ כדאי אולי להדגיש יותר טעמים אלו מאשר טעמי החקלאים, אבל לעולם צריך לדעת שהטעמים אינם עיקר המצווה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לשון הרע - הלכה למעשה: קיבלתי את דברי הרב. ברור לי שלשון הרע מזיק גם אם הוא נאמר על אדם שראוי לבזותו. שהרי ינהג כך המנהג ישתרש בו ויגיע חלילה למצב שידבר גם על אדם הגון. אך השאלה הייתה להלכה למעשה. כי לפי מה שהבנתי על פי מה שכתב החפץ חיים יש היתר מבחינה הלכתית לבזות אדם כזה שלמשל לא מני תפילין או לא שם כיפה וכו פשוט שלא מקיים הלכה משולחן ערוך ביודעין. האם להלכה למעשה זה מותר. כי אפילו החפץ חיים בעצמו הזהיר בתחילת הספר שיש אנשים טיפשים שמקבלים על עצמם יותר מההלכה לא להוציא מילה על אף אחד והם עושים חלילה ההפך.!! השאלה נשאלה בהמשך לשאלה "חפץ חיים - היתר ללשון הרע"
תשובה: להלכה זהו איסור חמור ביותר. היו מבזים כשהיה מועיל הדבר, היום אין מי שיוכיח ואין מי שיקבל תוכחה. ולכן צריך לקיים את המשנה "לאהוב את הבריות ומקרבן לתורה". במה שאני כותב אין מחלוקת בין גדולי ישראל.
שאלה: מעיל מעל טלית: האם בשבת, או בכל יום, מותר להתפלל עם מעיל מעל הטלית או שיש עניין לשים את הטלית מעל המעיל? כי יש מעילי עור שממש מחליקים את הטלית וזה עלול להפריע בתפילה.
תשובה: אין הבדל, הכל מותר.
שאלה: מזמור לדוד.: למה דוד המלך כתב את שמו כמעט בכל התחלת מזמור, לא היה ראוי להצניע את זה מהבחינה של ענווה? והאם מותר לדלג על שמו של דוד המלך? שמעתי שיש כאלה במתחילים במזמור "לדוד ברוך ה צורי" בלי המילה "לדוד"?
תשובה: לשואל מסופר בזוהר הקדוש (ח"ג רכב ע"ב) כי נזדמנה לדוד צפרדע. אמרה לו: למה אתה משבח עצמך לומר "חצות לילה אקום להודות לך" (תהלים קיט, סב), ואני כל הלילה לא ישנה לשבח לפניו ולנגן לו? אמר דוד: וי להממונה של הצפרדע הזאת, שלא יודע מה שאני אומר. אם כן, חס ו איננו חושדים בדוד מלכנו, שיש בו איזה שמץ גאווה. וכבר אמרו ח (שוחר טוב יח, כח): "גבורה תורה וענוה, שלושתן נמצאו בדוד". ועוד (שם קמד, א): "היה מלך, ואמר איני מלך, ה' המליכני, היה גיבור ואמר איני גיבור, היה עשיר ואמר איני עשיר, ירד למלחמה ונצח ואמר לא מגבורתי נצחתי, אלא הוא עזרני הוא הנצחני.". באשר לכתובת הפותחת את המזמורים, אמרו ח (פסחים קיז ע"א): "'לדוד מזמור'   מלמד ששרתה עליו שכינה ואחר כך אמר שירה, 'מזמור לדוד'   מלמד שאמר שירה ואחר כך שרתה עליו שכינה". אם כן כוונות עמוקות חבויות גם בפתיחות אלו. בנוגע לשאלת הדילוג על הכתובת הפותחת את המזמור, אציין דבריו של ר' עמוס חכם, המובאים בדברי המבוא לספר תהלים של "דעת מקרא" (ח"ב, אות ח), כה דבריו: בספרים שלנו   פסוקי הכתובת עולים למנין פסוקי המזמור (אולם יש מתרגומי תהלים בלשונות העמים, הכותבים את הכתובות באותיות קטנות מעל לדברי גוף המזמור ואינם מונים את דברי הכתובות במנין פסוקי המזמור). בתפילה אנו רגילים לומר את הכתובות עם כל דברי המזמור בדרך תפילה, אבל יש מזמורים בודדים, שבהם נוהגים להשמיט את הכתובת ולומר רק את גוף המזמור, כגון בקריאת שמע שעל המיטה במזמור ג: "ה' מה רבו צרי" ועוד. נאמנה
שאלה: לבזות מידה רעה באדם: אם חברי דיברו לידי על אדם שאינו שומר תורה ומצוות והוא עושה את זה ביודעין ולא מוכן לשמוע על היהדות. האם מותר לי להצדיק את דיבוריהם על מידה רעה שבו ואפילו לבזות את המידה הזו בו? האם זה לא לשון הרע?
תשובה: בימים קדמונים מי שלא קיים מצוות היה נחשב כרשע ולא היה איסור לשון הרע עליו. אולם היום אנו בחינת ועמך כולם צדיקים. היום גם מי שלא שומר מצוות אינו רשע שמותר לדבר עליו לשון הרע. לכן לא נכון לדבר רע גם על ציבור חילוני. מותר לדבר על דרך החיים הראויה ולחשוף את החולשות והערווה שיש בחיים המערביים שהפקיעו את יסודות הקדושה מישראל.
שאלה: שני ימי כיפור: הבית יוסף (או"ח סימן תרכד) כתב בשם ההגהות: "מה שלא נהגו כל ישראל לעשות שני ימים יום הכיפורים כשאר יום טוב, זהו מפי הסכנה, כדאמרינן בירושלמי" (חלה פ"א, ה"א). קשה: הן אמת ונכון הדבר כי תענית במשך יומיים רצופים גובלת בפיקוח נפש, אך האם משום כך רשאים אנו להשוות את היום השני של יום הכיפורים ליום חול לכל דבר להתיר בו גם עשיית מלאכה למרות שהיא אינה גובלת בפיקוח נפש?
תשובה: רוב הציבור לא יכול לעמוד בכך, ולכן פשוט לא גזרו בכלל - ח לא תיקנו לחצאין. מכיוון שאת העיקר אי אפשר לקיים (צום) את שאר הדברים לא קבעו.
שאלה: מה נחשבת לדת יהודית בימינו: הרב! אני וחבר למדנו לאחרונה את סוגיית "דת יהודית" בכתובות. אם אפשר רצינו לשאול את הרב לגבי מה שלמדנו. לפי מה שראינו בסוגיא ועל פי מפרשים רבים (מאירי, תר"י, ריטב"א, וגם באחרונים: חת"ס, אג"מ, יבי"א) הבנו שלמרות שהגמרא מנתה מה הכוונה בדת יהודית, זה רק דוג וממילא יכולים להיכלל בהגדרה דת יהודית דברים נוספים על פי התקופה, וכן לחילופין יהיה ניתן להקל בדברים מסויימים. חשבנו לדמות את זה לדברי הרמב"ן על קדושים תהיו, שיש את הגדרים המפורשים ויש את המעבר, לעניינו זה דברים שנהגו בהם בנות ישראל משום צניעות. נשמח לדעת האם הרב מסכים לדברים, ובאמת יכולים להיות שינויים בהגדות המעשיות של דת יהודית וממילא, במקרה והרב מסכים, האם לדעת הרב ישנם דברים שיתווספו היום (לדוג אולי מכנסיים לנשים)?
תשובה: לא ברור מה כוונתכם. למעשה לאחר זמן התלמוד נקבעו הלכות צניעות גם בדברים שלא היה בהם מנהג. בהלכות אלו ההיתר לא יכול להיות מבוסס על מנהג יהודית, שהרי אנשי כנסת גדולה קיבעו את ההלכה.
שאלה: סדר פרשיות השבוע: עליכם. נאמר לי בעבר הרחוק כי סדר פרשיות השבוע כמו שאנחנו מכירים אותם כיום לא היה כך בעבר והם שונו אולי מפחד הגויים או משהו כזה. האם זה נכון? אם כן מי שינה ומדוע?
תשובה: לשואל אכן, כדבריך, בעבר היו נהוגים שני מנהגים: בבבל היו נוהגים לסיים את התורה פעם בשנה, ואילו בארץ ישראל סיימו את התורה אחת לשלוש שנים (ראה מגילה כט ע"ב). בני בבל היו מחלקים את התורה לחמישים וארבע פרשיות, כמספר השבועות בשנה מעוברת, ובשנה רגילה היו מצרפים שתי פרשיות, ואילו בני ארץ ישראל חילקו את התורה למאה חמישים וחמישה "סדרים". הבדל זה בחלוקת קריאת התורה בין בני בבל לבני ארץ ישראל נמשך גם בתקופת הגאונים והיה קיים אפילו בימי הרמב"ם ובנו רבי אברהם (ראה רמב"ם הלכות תפילה יג, ה). עם השנים פשט המנהג הבבלי ומשנחרב הישוב בארץ ישראל בימי כיבוש הארץ בימי הצלבנים נותקה המסורת הארץ ישראלית בענין קריאת התורה אחת לשלוש שנים. הישוב בירושלים התחדש לאחר כיבושה בידי צלאח א-דין, בעיקר על ידי עולי צרפת, שהביאו אתם את מנהגי ארצם, ובכללם סיום התורה כולה אחת לשנה. (ראה עוד בספרו המקיף של ר' אברהם יערי "תולדות חג שמחת תורה"). נאמנה
שאלה: סינון חברים בטלפון: אם חבר מתקשר אליי ולא בא לי כרגע לענות לו ללא סיבה מיוחדת, האם זוהי עבירה זלזול?
תשובה: אתה לא חייב לענות לכל שיחת טלפון. אין בזה זלזול.
שאלה: קידוש האישה: אנו נשואים יותר מעשר שנים ואישתי מעוניינת בקניית טבעת זהב כדי שתהיה על אצבעה. האם אני יכול לקדש אותה עם הטבעת החדשה? ומה ההלכה אומרת בעניין טבעת בנוסף לטבעת שהיא נושאת על ידה?
תשובה: אם אתם נשואים לא שייך לקדש שוב. טוב לקנות לה טבעת ואפשר ללכת עם יותר מטבעת אחת. בנוסף, אין חובה ללכת עם טבעת הנישואין ואפשר להחליף אותה בטבעת אחרת או ללכת בלי טבעת כלל.
שאלה: טעם כיבוד הורים: למה בכל מצוות עשה מדאורייתא מתקיימת החובה ללא הסבר אבל בקשר ל"כבד את אביך ואת אימך" פתאום נאמר "למען יאריכות ימיך"? למה התורה הציבה לנו תנאי, ולא פשוט פסקה שנעשה זאת ללא הרבה הסברים? כי לי זה נראה כאילו התורה אומרת, אין ממש חובה לכבד את ההורים רק אם יש רצון ברווח של התוצאות.
תשובה: לשואל מצוות כיבוד הורים יקרה היא עד מאוד, וכבר אמרו ח (קדושין ל ע"ב): "שלשה שותפים באדם - הקב"ה, אביו ואמו. בזמן שהאדם מכבד אביו ואמו, אומר הקב"ה: מעלה אני עליהם כאילו דרתי ביניהם וכבדוני. ובזמן שמצער אביו ואמו, אומר הקב"ה: יפה עשיתי שלא דרתי ביניהם, שאילו דרתי ביניהם צערוני". אם כן חלילה לנו מלחשוב כי 'אין ממש חובה לכבד את ההורים, רק אם יש רצון ברווח של התוצאות'. יחד עם זאת, צודקת שאלתך אודות הגמול המצורף דווקא למצוה זו, וכך כתב בעל "אור החיים" הקדוש (שמות כ, יב): "אולי שירצה לומר כי מצוה זו סגולתה היא אריכות ימים מלבד שכרה מה', כי יש מצות שיש בהם סגולות נפלאות מלבד שכר אשר קבע להם ה' וזו גילה אותה ה'". מלבד זאת, ח במכילתא למדו מן הגמול המצורף דין הנוגע לדיינים: "ואין בית דין מוזהרין עליה, שכן אמרו, כל מצוה שמתן שכרה בצדה אין בית דין מוזהרין עליה". כלומר אין בית דין נענשים אם לא כפו על קיום מצוות כיבוד הורים. בגלל ההבטחה לאריכות ימים, מזכירה המשנה במסכת פאה (פ"א, מ"א) את כיבוד אב ואם כמצוה שאדם אוכל פירותיה בעולם הזה. ולפי רבי עובדיה ספורנו, ההבטחה "למען יארכון ימיך" נאמרה בסוף הדיבר החמישי שהוא מקום החצי של עשרת הדברות כדי לרמוז שהבטחה זו היא השכר הטוב המובטח לשומרי חמשת הדברים הראשונים. נאמנה
שאלה: נדר שלא לדרוך בגרמניה: לפני כמה שנים, אני לא זוכרת אם נדרתי נדר או לא, נניח שכן, אמרתי שכף רגלי לא תדרוך בגרמניה. האם זה נדר? אם כן, איך מתירים אותו?
תשובה: תקבלי שלא לנדור כלל. אין סיבה להתיר הנדר שאולי נדרת.
שאלה: הרבה שאלות מתחומים שונים: 1. איך הולך הסדר של נטילת ידיים של אשר יצר, כמה פעמים נוטלים בכל יד?,נוטלים לאחר הברכה או לפני? 2. בגיל 13 צריך ציצית עבודת יד? ומדוע, מה ההבדל? 3.יש אישה מבוגרת ברחוב. בכול יום אני נכנס לבית ומדבר איתה ( היא הייתה המטפלת שלי שהייתי קטן ),השאלה היא האם מותר לי לנשק אותה או היא אותי, ומה לגבי אחות או אמא, או שכנה בת 40? 3.האם צריך לנטול ידיים לפני כול תפילה? ואם כן כיצד נוטלים כמו שנוטלים בבוקר? 4. בסוף התפילה לאחר "עלינו לשבח" יש מצוות עשר זכירות שחייב אדם לזכור בכול יום, השאלה היא האם חובה להגיד את זה?, אם יש סגולה למי שאומר את זה? האם צריך להגיד את זה לפני עלינו לשבח או אחרי? צריך לחלוץ את התפילין ואז לומר או לומר כשהתפילין עליך? 7. האם מותר להגיד תהילים בלילה?, האם מותר להגיד את כול הימים ביום אחד, ולא לפי סדר כאילו בכול יום להגיד את מה שמתאים לו? 8. האם כשנוגעים בשוקים צריך לנטול ידיים אם כן איך לנטול, לפני לימוד גמרא או תורה יש לינטול ידיים, ועם נגעתי ברגליים איך נוטלים? 9.כאשר אני נוטל ידיים אני מברך בקול רם בבית עם אין בני בית בבית אז אין מי שיענה אמן זה נחשב ברכה לבטלה? עם מברכים ובני הבית לא עונים אמן זה ברכה לבטלה, ועם כן אז מה לעשות לחזור ושוב לברך? 10.כבוד הרב כתוב שעל כול אדם לעשות ביום 100 מצוות, השאלה שלי איך אתה עושה את זה, או אתה יכול לומר לי מה נחשב כמצווה?,האם כאשר אני בבית כנסת ואני עונה אמן בקדיש או בתפילת 18 נחשב מצווה ( בחזרת הש"ץ) 11.האם מותר להוסיף מים על חמין שהוא על פלטה בשבת, האם זה ניקרא בישול?,ומה לגבי מיחם מותר להוסיף? 12. האם מותר לגזוז ציפורנים בשבת, או לזרוק את הזבל בשבת, או לטאטא את הבית בשבת?
תשובה: טוב יהיה אם תשלח שאלות בכול תחום בנפרד, וה' יברך אותך. 1.נוטלים שלוש פעמים לכול יד לסירוגין ומברכים אשר יצר. 2.יש עדיפות לעבודת יד שנעשית לשמה אך לא חייבים כי גם הפעלת המכונה מכוונים לשמה, איכות החוטים בעבודת יד טובה יותר. 3. צריך לרחוץ לפני תפילה פעם אחת. 3ב. חכמים לא חילקו בגיל. אמא מותר ואחות קטנה עד גיל 6. השאר אסור. תראה שלא נוח לך עד שיפסיקו. 4.אין חובה לומר. 7. עדיף ללמוד תורה מלקרוא תהילים. לגבי שאלתך הכול אפשר ונתון להחלטתך. 8.מנקים ידים במים, ובאמצע לימוד במידי דמנקי. 9. לא, מי שעונה אמן מרויח. 10.כתוב מאה ברכות - כלול ברכות השחר, ברכות קריאת שמע, ועמידה ועוד, בדיעבד מצרפים גם עניית אמן כברכה. 11.אסור מהתורה, ונקרא בישול. 12.ציפורניים - אסור. השאר מותר.
שאלה: אמירה לגוי לפני שבת לעשות מלאכה אסורה: אני עובד במקום בו יש עובדים גויים העובדים גם בשבת, האם מותר לי לבקש מהם ביום חול לעשות בשבילי מלאכה אסורה בשבת(דבר האבד)?
תשובה: אמירה לגוי לעשות מלאכה בשבת לצורך יהודי אסורה גם אם אומרים אותה לפני השבת. בתנאים מסויימים כשניתנת לגוי אפשרות לעשות את המלאכה עבור היהודי לפני השבת והוא עושה אותה על דעת עצמו בשבת ולא ניכר שעושה זאת לצורך יהודי יש פעמים שמותר הדבר. כגון למסור רכב למוסך של גוי כשהת הוא בקבלנות ולא לפי שעות וכשיש אפשרות לגוי לתקן את הרכב לפני השבת או לאחריה  ולא כשהיהודי מוסר את הרכב סמוך לשבת ואומר לגוי שהוא זקוק לו במוצ"ש. ויש בזה פרטי דינים.
שאלה: תספורת וגילוח לספרדים: שמעתי מרב גדול שאמר שהתירו להתגלח ולהסתפר ביום שישי, זה כאשר ל"ג בעומר חל ביום שבת אבל השנה של"ג בעומר חל ביום ראשון לספרדים ההיתר הינו רק ביום שני- האם תשובתו של הרב רלוונטית גם לעדות המזרח? ואם כן, מה המקור להיתר? השאלה נשאלה בהמשך לשאלה "תספורת כשל"ג בעומר חל ביום ראשון"
תשובה: התר הוא רק לאשכנזים
שאלה: להשכיר לחילוני שלא רוצה במזוזה: מי שיש לו דירה חדשה שמעולם לא גרו בה ולכן אין בה מזוזה, האם מותר לו עכשיו להשכיר את הבית לחילוני שאמר שלא ישים מזוזה או שיש כאן לפני עיוור? האם למעשה מסתמכים על העמק שאלה,קכו,ז, שאין איסור לגור בבית שאין בו מזוזה?
תשובה: בפשטות זו מצות עשה ואין איסור לפני עור.
שאלה: גניזת שירי רבנים: האם צריך לגנוז שירים שחיברו רבנים מימי הביניים (נמצא בחומר לימוד של ספרות בבית ספר חילוני)? למשל ישנה בחיק ילדות של ריה"ל, רשב"ג, ושמואל הנגיד. מראש
תשובה: אין צריך גניזה.
שאלה: המותר להתגלח אחר שלושים לכבוד שבת של"ג בעומר חל במוצ"ש: לכבודו אבי נפטר בר"ח ניסן ורציתי לדעת האם מותר לי לגלח הזקן ביום שישי (לכבוד שבת) כאשר השנה חל לג בעומר במוצ"ש (כבר "גערו בי".אך לא רציתי לגלח זקני לפני לג בעומר) (אבי עליו ה נהג להתגלח בימי הספירה וכך גם אני ) מראש
תשובה: אם אתה אשכנזי - כן
שאלה: כשרות מועצה אזורית עמק יזרעאל: מה רמת הכשרות של הבשר בהכשר הרב מרדכי זמיר מהישוב שדה יעקב, רב המועצה האזורית עמק יזרעאל?
תשובה: ב"ה שלו-ם וברכה אם הבשר בכשרות רגילה אז הבשר לא חלק ואם כתוב שהבשר חלק יתכן שהבשר חלק מיבוא באישור הרבנות הראשית. הרב חגי בר גיורא
שאלה: ירקות שנקצצו במיקסר חלבי: האם יש להכשיר סיר פרווה שבושלו בו ירקות שנקצצו על ידי מיקסר חלבי?
תשובה: ב"ה שלו-ם וברכה אם נשארו שאריות מהחלב בקוצץ או שקצצו בו גבינה מלוחה ואחר כך קצצו ירק חריף כגון פלפל חריף, שום ובצל הירקות חלביים. ואם הקוצץ היה נקי וקצצו בו ירק רגיל לא חריף אז הוא פרווה. אם רק ערבבו במקסר חלב קר והוא נקי הירק נשאר פרווה גם אם הוא חריף. הרב חגי בר גיורא
שאלה: שרפת מורה הנבוכים: איך יכלו יהודים ורבנים יהודים בעבר, לשרוף ספרים של הרמב"ם וביחוד את מורה הנבוכים?
תשובה: יש תמיד באומה הישראלים כוחות משמרים וכוחות פורצים. הכוחות שנשלחו לשמר את מנהגי ישראל ולא לאפשר שום פריצה יוצאים בשצף קצף כנגד מי שמנסה לפרוץ. הרמב"ם פרץ בתחומים רבים. שריפת הספרים באה מהתנועה השמרנית שחשבה שהרמב"ם הוא מסוכן לאומה. ב"ה הקב"ה בירר ודאג שהאומה הישראלית תבנה גם מהרמב"ם וגם מהחולקים עליו.
שאלה: להתפלל עם טלית תפילת ערבית: לכבוד הרב. רציתי לדעת האם מותר להתפלל ערבית מעוטף בטלית?.אם אני מתפלל נגיד בערך בשעה 10-11 בערב.או שהדבר אסור.? ואם הדבר מותר, האם צריך לברך על הטלית?
תשובה: ב"ה לך. שמחתי מאוד לקבל את מכתבך, ולראות את הרצון הנפלא שלך להתעטף בטלית. הטלית היא מצווה נפלאה מאוד, והמון האריכו גדולי ישראל במעלתה, הן בתורת הסוד, והן בתורה הנגלית. מצוות הציצית היא בעיקרה ביום, שהרי נאמר בציצית "וראיתם אותו" ובלילה זהו לא זמן של ראיה. אך אין איסור להתעטף בטלית בלילה, וכל מי שרוצה יכול, אלא שלפי ההלכה, אדם שמתעטף בטלית בלילה, לא מברך עליה. שאין מברכים על מצווה אם לא מקיימים אותה לפי החיובים שלה. לכן אם אתה רוצה להתעטף ולברך, פשוט תניח אותה עוד לפני שקיעת החמה, ותוכל להישאר איתה גם בלילה. אשמח להמשיך ולעזור בכל מה שאוכל, ותרגיש חופשי לשאול ולברר, ואשמח לענות להסביר ולכוון. בברכת הצלחה רבה הרב יצחק גרינבלט.
שאלה: להעיר על בעיה בהלכות שבת?: האם צריך להאיר להעיר להפנות את תשומת ליבם לזה?? השאלה נשאלה בהמשך לשאלה "אכילת מרק שחומם בשבת אצל אשכנזים"
תשובה: אם נראה שיש סיכוי שישמעו צריך להאיר בנחת תוך הוכחה מספרי הלכה ויש בזה זכות של המזכה את הרבים.
שאלה: פלטת שבת: לכבוד הרב בהמשך לשאלתי.שאלה חשובה בנוגע לפלטה של שבת.אם בישלתי אוכל נניח אורז ועוף כמו חמין לפני שבת האם מותר לי להניח על הפלטה למשך כל השבת? כי מצד אחד נשארים קצת נוזלים ואז זה נחשב כמו בישול ומצד שני אם אין נוזלים אז האוכל נשרף אז גם נחשב בישול לפי מה שנראה לי.אם הרב יוכל לעזור לי לפתור את הבעיה הזאת של אבוא לידי חילול אז אשמח.וכן לגבי כלי שבו אני שם מים רותחים שהרתחתי על הגז לפני שבת האם מותר לי להשאיר על הפלטה במשך השבת.(אני מעדות המזרח) מראש.
תשובה: 1. טוב שכול התבשילים המונחים על הפלטה לפני שבת מבושלים וראויים לאכילה. 2. לפני שבת מותר להניח תבשיל   מרק על הפלטה. 3.מותר להניח מים חמים על הפלטה למשך כול השבת
שאלה: סמכויות המלך: לרב! האם סמכויות המלך משתנות? למשל האם סמכויות השלטון של מלך המשיח יהיו שונות משאר המלכים שהיו עד כה. ביניהם דוד ושלמה. מי קובע את הסמכויות האם המלך קובע לעצמו מה שמתחשק לו? העם יכל להתנגד להנהגת המשיח? הרי מלך בלי עם הוא לא מלך. שהמשיח יתגלה בע"ה הוא יכל לכפות? מה יקרה אם מישהו יתנגד לכפיותיו?
תשובה: הסמכויות של המלך יכולות להשתנות כפי רצון העם. אולם יש פרשת המלך שם נאמרו העקרונות של מה המלך יכול לעשות ומה עליו להימנע מלעשות. במקום שמלך ממונה על פי נביא הסמכויות לפי מה שנכתב במשפט המלך. בנוגע למלך המשיח לא ידוע לי דברים מפורשים.
שאלה: תפילין שנלקחו בטעות: לכבוד הרב לפני כחצי שנה אחי היה עציר בכלא 6, הוא לא מניח תפילין כל יום אבל הניח החליט להניח בכלא. מכיוון שאחי לא מניח תפילין כל יום הוא בטעות זיהה תפילין של מישהו אחר כשלו, ובטעות לקח אותם מבלי כוונת זדון. מה דינם של התפילין האלו?, האם מותר להניח אותן? ומה עם עושים במצב כזה שאין לי מושג עם מי הוא החליף את התפילין בטעות? האם מי שהניח אותם עד היום עלה לו חטא?
תשובה: התפילין האלו נחשבות כגזל בטעות. אולם אם הם הוחלפו עם מישהו אחר, יש פוסקים שכתבו שיש לנו הערכה ששני הצדדים מסכימים לכך שכל אחד ישתמש במה שאינו שלו. קשה לסמוך על כך להלכה. אולם במקרה של חפץ של מצווה, שיש כאן הגיון שכל אחד אינו מקפיד שישתמשו בתפילין שלו כדי לקיים מצוות, ניתן להקל. אבל לדעתי אסור לנהוג בתפילין כאילו הם שלך. לא לקחת למשל לטיולים. לשים אותם במקום אחד ושם להשתמש בהם. בינתיים, להמשיך לנסות לאתר את בעל התפילין.
שאלה: מיעוט המצוי לבני אשכנז: לרב אריאל ראיתי הרבה פוסקי אשכנז שכותבים שמיעוט המצוי הוא 7-10 אחוז.אך בשו"ת הריב"ש, קצא כותב שעד קרוב למחצה זה מותר. האם אכן יתכן שהם לא ראו את תשובת הריב"ש שהוא מגדולי הראשונים ונפסוק לקולא כמוהו? מה דעת הרב?
תשובה: האם תוכל לצטט בדיוק את המקום בו אומר זאת הריב"ש?
שאלה: מיעוט המצוי למנהג הספרדים: לרבנו האם הספרדים נוהגים למעשה שמיעוט המצוי בענייני תולעים וטריפות זה עד קרוב לחצי, וזה כדעת הרמ"א,יו"ד,לג,ט,שאפשר לסמוך על הרוב ולא לבדוק כלל?
תשובה: בפירוש לא עיין בזבחי צדק בהל' תולעים וברשימת הפוס' שהביא שם.
שאלה: זכויות יוצרים: ב"ה לכבוד הרב, עשיתי לפני כארבע שנים קורס פסיכומטרי ונשארו אצלי בבית ספרים מהקורס שקיבלנו בזמנו (ספרים שרכשתי כמובן ואינני אמורה להחזיר). כעת אני סטודנטית לריפוי בעיסוק ואני מעוניינת לעבוד עם מטופל על מיומנויות שונות כמו זיכרון, וישנם תרגילים בספר שיכולים לסייע לי בכך. האם מותר להשתמש? (מדובר בכמה דפים בודדים). רבה!!
תשובה: כן
שאלה: כשרות רבנות עמק יזרעאל: האם זו נחשבת כשרות טובה שניתן לסמוך עליה? כתוב שזה חלק בית יוסף בהשגחת הרב מרדכי זמיר שדה יעקב? כתוב שזה מיוצר על ידי בלאדי אזור תעשייה עמק יזרעאל. השאלה נשאלה בהמשך לשאלה "כשרות מועצה אזורית עמק יזרעאל"
תשובה: ב"ה שלו-ם וברכה מדובר בבשר חלק שהוכשר מיבוא מחו"ל בהכשר הרבנות הראשית. הבשר מעובד בארץ. למפעל יש משגיח בזמן העיבוד. הרב חגי בר גיורא
שאלה: כשרות אבקת חוואר: רציתי לדעת לגבי כשרות אבקת אדמת חוואר (סוג של חימר המשמש במוצרי קוסמטיקה ורפואה), משתמשים בו לעיתים בצחצוח שנים או בבליעה- מה לגבי כשרות?
תשובה: ב"ה שלו-ם וברכה אדמת חוואר מורכבת מחרסית וקירטון. אין בה כל בעיית כשרות כאשר היא 100  טבעית ולא ערבבו בה דברים אחרים כגון: שמנים אתרים. אם ערבבו בה דברים אחרים צריך לברר את כשרותם. הרב חגי בר גיורא
שאלה: מה ההלכה אומרת בעניין גירושין: אנו נשואים 5 שנים. בעלי מאוד מעוניין להתגרש. הוא טוען כי לא נפגשנו מספיק והוא לא הכיר מספיק טוב את האופי שלי, ועל כן הוא מאמין כי איננו מתאימים (ז"א אני לא מתאימה לו) ולכן עלינו להתגרש. הלכנו ליעוץ, גם יעוץ מסודר וגם לרבנים. כולם אמרו לבעלי שהוא עושה טעות. (הסבירו לו שעם גישה כמו שלו הוא יכול להתגרש מעוד הרבה נשים) משום מה בעלי מסרב להאזין להם (על אף שהוא זה ש"גרר" אותנו ליעוץ כזה או אחר). אני כרגע מרגישה די פגועה, למרות שאני מסכימה עם היועצים והרבנים שזו ממש טעות להתגרש, אני מרגישה שממש בא לי לעזוב את בעלי שכל כך לא רוצה בי. השאלה שלי: מה ההלכה אומרת? והאם היא אומרת בכלל משהו בעניין? מה היא עמדת היהדות במצב שכזה? אם אני מתגרשת, האם מותר לי לכתחילה ללכת עם פאה נוכרית? הרב שאנו הולכים לפיו כרגע מאוד מחמיר בעניין פאה לאישה נשואה (לא יודעת מה הוא אומר לגבי גרושה)
תשובה: גירושין אינם רצויים, עושים אותם רק בדלית בררה. פנו עוד פעם ליעוץ מקצועי. אם לא יחול שינוי, אין בררה אלא להתגרש. שה' יעזור.
שאלה: רום של בקרדי שעבר עליו הפסח: לי ולחבר נשאר רום של בקרדי מפורים, לא עשינו מכירת חמץ, מכיוון שידוע שרום מופק מקני סוכר, אך על הבקבוק עצמו אין כשרות לפסח. האם לאחר הפסח מותר להשתמש? השאלה נשאלה בהמשך לשאלה "אלכוהול כשר לפסח"
תשובה: ב"ה שלו-ם וברכה אפשר לשתות את הרום אחר הפסח גם אם לא מכרו אותו לגוי לפני הפסח. הרב חגי בר גיורא
שאלה: רופא ערבי: אני מעוניין לדעת מהי עמדתה של ההלכה לגבי הטיפול אצל רופא ערבי. אם באפשרותי לבחור בין רופא יהודי לרופא ערבי האם עלי להעדיף את היהודי? האם בגלל שהוא בעל תואר לרפואה אני יכול לסמוך עליו כפי שהייתי סומך על רופא יהודי?
תשובה: פונים לרופא הטוב אני אישית נותחתי ניתוח בקע 4 פעמים הפעם האחרוה הייתה ע"י ערבי והוא היה הטוב מכולם
שאלה: דברי תורה לאחר נגיעה בחיות וכו : האם מותר לומר דברי תורה, מבלי לגעת בספר קודש אלא בע"פ, אחרי שנגעתי בכלב או חתול או כל חיה אחרת מבלי לרחוץ את ידי?
תשובה: יש שכתבו ליטול מתי שאפשר. (כה"ח ד,פא)
שאלה: השינויים בדעות כשיבוא אליהו: יש הרבה פוסקים שחולקים אחד על השני מדעת של תורה ברוך השם. וכל יהודי נוהג ע"פ רבו. כשיגיע אליהו התשבי, במהרה בימינו, יבוא ויתרץ קושיות נדע מה היא הדרך האמיתית והנכונה ביותר. ללא מחלוקת. ואם באמת נדע שדעה אחרת איננה נכונה. יוצא שהרבה דברים שהיו במחלוקת שהאדם למד כל חייו, לשוא כי יצטרך ללמוד את הדברים של הדעה המנוגדת. האם זה אכן כך?
תשובה: ח אמרו על מחלוקות בין תלמידי חכמים: אלו ואלו דברי אלוקים חיים. המשמעות היא שבכל דעה של תלמיד חכם יש אור אלוקי, בכל דעה יש צד נכון שאותו הוא מאיר בעמדתו. המחלוקות נוגעות רק כיצד ליישם את העולם הרוחני בעולם הממשי. בעולם הממשי של ההלכה בפועל יש מיגבלה שרק דרך אחת יכולה להתממש, בנקודה זו יש הכרעה כיצד למעשה לנקוט. אולם בעולם המחשבה נשאר גם אחר פסיקת ההלכה אלו ואלו דברי אלוקים חיים.
שאלה: כשרות המרשמלו של כרמית: האם המרשמלו מתוצרת כרמית המיוצר ע"י ג לטין מדגים,כשר למהדרין? האם יש שאלה באחד מהפריטים שבו? מדוע מובלט שהמוצר בהכשר הרבנות בלבד?
תשובה: ב"ה שלו-ם וברכה לרוב מוצרי כרמית יש כיום גם כשרות של העדה חרדית. למוצר הזה אין כשרות של העדה החרדית וכדי שהלקוחות לא יטעו הם הורו למפעל לכתוב את הכיתוב הפוגע ברבנות המקומית. הסיבה שאין כשרות מהדרין למוצר לפעמים היא מטעם עסקי או בגלל תמונות על האריזה למרות שאין שינוי בחומרי הגלם ולפעמים משום שאין כשרות של הבד"ץ לאחד מחומרי הגלם למרות שיש כשרות אחרת או בד"ץ אחר. על פי מידע שקבלתי כיום אין הבדל במרכיבים בכל סוגי המרשמלו של כרמית. הרב חגי בר גיורא
שאלה: לברך על טלית שהשאלתי לחבר: הבאתי לחבר טלית כשעלה לתורה (אין לו טלית ביום יום,אשכנזי) וחשבתי בזמן ההבאה שאני מביא לו אותה מתנה כדי שיוכל לברך עליה. האם כשהוא מחזיר לי אותה היא שלי ואני יכול לברך עליה?
תשובה: היא שלך בעצם החזרתו. ואפשר לברך בימים הבאים (היום ברכת) על הטלית.
שאלה: שמנים אתריים: שמנים אתריים - לא מופיעה עליהם כשרות בד"כ, היכן ניתן להשיג כאלו עם כשרות? השאלה נשאלה בהמשך לשאלה "כשרות אבקת חוואר"
תשובה: ב"ה שלו-ם וברכה חלק משמנים אתרים נשמרים באלכהול ולכן צריכים כשרות. אפשר לברר במפעלים. כגון: מפעל עשבי קדם במושב כרמל יש לו כשרות טל': 029605040. הרב חגי בר גיורא
שאלה: האם קיים איסור ריבית בערבון להשאלת ציוד רפואי: אני מתנדב בארגון שמשאיל ציוד רפואי. עבור השאלת הציוד השואל נותן ערבון והארגון מפקיד בבנק את הכסף. כאשר השואל משיב את הציוד מחזירים לו את כספו. שאלתי האם הנאת השימוש בציוד הרפואי נחשבת לריבית לכסף שניתן לארגון עבור ערבון?
תשובה: ב"ה שלו-ם וברכה הארגון לא צריך את הכסף(הלוואה) שניתן עבור ערבון. הארגון עשה טובה לשואל ולא הפוך. לכן המקרה דומה למקרה המובא ברמ"א(יורה דעה קס"ו, ג' מהב"י בשם בעל התרומות) שאין איסור רבית כאשר ראובן התיר לשמעון לבנות חורבה בחצר של ראובן ולגור בה, וכאשר שמעון ירצה לקבל את הוצאות הבניה ראובן ישלם לו. ולמרות שראובן לא יקבל משמעון עבור שכירות הבית - אין דמי השכירות נחשבים לריבית כי ראובן לא היה צריך את הבית. לכן אין איסור רבית בהנאת השימוש של השואל שנתן את כסף ערבון. אולם טוב טוב שיגידו לשואל שהכסף הוא תרומה שיכול לקבל חלקה או כולה כאשר יחזיר את הציוד הרפואי.
שאלה: לימוד תורה בבית: הרב. אני לומד בישיבה, בשיעור א. ב"ה כשאני בישיבה אני לומד, ואף בשבתות אני משתדל ללמוד. הבעיה היא- כשאני חוזר הביתה, למשל לשבתות. אני מאוד רוצה ללמוד, אבל לא מצליח כמעט לעשות את זה. במקום אני ישן או עושה דברים אחרים, עד שאפילו שניים מקרא ואחד תרגום אני לא תמיד קורא הכל. איך אוכל לפתור את הבעיה הזו?
תשובה: מראש תקבע לך זמנים שאתה לא בבית. בזמנים אלו תהיה בבית כנסת וכך תלמד. בשעה שאתה בבית תהיה נינוח ותראה זו כזמן של רווח בין פרשה לפרשה.